CELEX: 62011CN0101
Language: sk
Date: 2011-02-28 00:00:00
Title: Vec C-101/11 P: Odvolanie podané 28. februára 2011 : Herbert Neuman a Andoni Galdeano del Sel proti rozsudku Všeobecného súdu (siedma komora) zo 16. decembra 2010 vo veci T-513/09, José Manuel Baena Grupo, SA/Úrad pre harmonizáciu vnútorného trhu (ochranné známky a vzory) (ÚHVT) a Herbert Neuman a Andoni Galdeano de Sel

30.4.2011   
            
            
               SK
            
            
               Úradný vestník Európskej únie
            
            
               C 130/13
            
         Odvolanie podané 28. februára 2011: Herbert Neuman a Andoni Galdeano del Sel proti rozsudku Všeobecného súdu (siedma komora) zo 16. decembra 2010 vo veci T-513/09, José Manuel Baena Grupo, SA/Úrad pre harmonizáciu vnútorného trhu (ochranné známky a vzory) (ÚHVT) a Herbert Neuman a Andoni Galdeano de Sel
   (Vec C-101/11 P)
   2011/C 130/24
   Jazyk konania: španielčina
   
      Účastníci konania
   
   
      Odvolatelia: Herbert Neuman a Andoni Galdeano del Sel (v zastúpení: S. Míguez Pereira, advokátka)
   
      Ďalší účastníci konania: José Manuel Baena Grupo, SA a Úrad pre harmonizáciu vnútorného trhu (ochranné známky a vzory)
   
      Návrhy odvolateľov
   
   
               —
            
            
               určiť, že toto odvolanie je prípustné a dôvodné,
            
         
               —
            
            
               zrušiť rozhodnutie Všeobecného súdu (siedma komora) zo 16. decembra 2010 vo veci T-513/09 v celom rozsahu,
            
         
               —
            
            
               vyhlásiť dizajn Spoločenstva č. 000 426 895-0002 za neplatný,
            
         
               —
            
            
               subsidiárne vrátiť vec Všeobecnému súdu na ďalšie konanie a rozhodnutie, ktoré by bolo v súlade s právom,
            
         
               —
            
            
               zaviazať majiteľku napadnutého priemyslového dizajnu, teda spoločnosť José Manuel Baena Grupo, SA na náhradu trov prvostupňového konania, a v prípade, že bude vystupovať v odvolacom konaní ako vedľajší účastník konania, aj na náhradu trov odvolacieho konania.
            
         
      Odvolacie dôvody a hlavné tvrdenia
   
   
               a)
            
            
               Porušenie článku 25 písm. b) nariadenia Rady (ES) č. 6/2002 (1) a súvisiacich článkov.
               Nesprávne určenie Všeobecným súdom, že napadnutý dizajn vyvoláva u informovaného užívateľa celkový dojem, ktorý je odlišný od dojmu vyvolávaného skorším dizajnom uvádzaným na podporu návrhu na vyhlásenie neplatnosti.
            
         
               b)
            
            
               Porušenie článku 25 písm. e) nariadenia Rady (ES) č. 6/2002 a súvisiacich článkov.
               Opomenutie a nesprávnosť, ktorých sa Všeobecný súd dopustil pri posudzovaní a hodnotení článku 25 písm. e) nariadenia Rady.
            
         
               c)
            
            
               Nesprávny postup Všeobecného súdu spočívajúci v nedostatočnom odôvodnení napadnutého rozsudku.
               Nedostatok odôvodnenia a dôkazov, ako aj prekročenie úloh zo strany Všeobecného súdu v čase vyhlásenia napadnutého rozsudku.
            
         
      (1)  Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, 2002, s. 1; Mim. vyd. 13/027, s. 142).